open-index/open-wikipedia-markdown huggingface dataset:
טבח אומן

ממוזער|מקסים זליזניאק
ממוזער|איוואן גונטה
**טֶבַח אומן** (נקרא גם **פרעות גונטה** או **גזרת גונטה**) היה טבח המוני שביצעו בשנת 1768 מורדים היידמקים בעיר אומן שבאיחוד הפולני־ליטאי. לפי ההערכות נרצחו בטבח כמה אלפים מיהודי העיר. הטבח היה שיאו של מרד קולייבשצ'ינה  של ההידמקים נגד השלטון הפולני.

## רקע

ההידמקים היו חברי תנועת קוזאקים אוקראינית, שפעלה כנגד השלטון הפולני במאה ה-18. הם הובילו שלוש פעמים מרד כנגד השלטון: הראשון ב-1734 בזמן מלחמת הירושה הפולנית, השני ב-1750, והשלישי ב-1768. המרד השלישי נקרא בשם קוליבשצ'ינה , ובראשו עמד מקסים זליזניאק .
## הטבח
ביוני 1768 התקרב ז'לזניאק עם חייליו לעיר אומן. הוא החזיק מסמך שבו פקודה מזויפת בשם יקטרינה השנייה, קיסרית רוסיה שמורה לטבוח ביהודים ובפולנים. איוואן גונטה שפיקד על חיל מצב שהציבו שלטונות פולין בעיר והיה אמור להילחם במורדים ההיידמקים, נשלח על ידי מפקדו פרנצישק סלזי פוטוצקי לקדם משא ומתן עם המורדים המתקרבים. הוא בגד במפקדו והחליט במקום זאת להצטרף עם המיליציה שלו לזליזניאק ולהוביל ביחד איתו את כיבוש העיר.

ב-17 ביוני החל מצור על העיר, וב-20 ביוני נכנסו המורדים לאומן ובמשך יומיים טבחו ביהודים ובפולנים והרסו את העיר. בתחילה נלחמו האצילים הפולנים לצד היהודים אך בהמשך הגיע מושל העיר להסכם בין הפולנים למורדים והיהודים נותרו להתמודד לבדם. מנהיגי הקהילה לייב משריגרוד ומשה מנקר יחד עם כ-3,000 יהודים נוספים נמלטו לבית הכנסת, שם תכננו להגן על עצמם. לייב משריגרוד ומשה מנקר הצליחו להרוג למעלה מעשרים מהתוקפים, אך בתגובה נורה פגז לעבר דלתות בית הכנסת ומאות נהרגו במקום. פלוגות קטנות של היידמקים פשטו על טולצ'ין, רשקוב, פאסטוב, באלטה וערים נוספות וטבחו גם שם ביהודים.

באחת מהכרוניקות שחוברו על הטבח מתואר:

בכמה מקורות נטען שמספר הנרצחים בטבח עמד על עשרות אלפים, גונטה עצמו נקב במשפטו במספר 33,000 ויש שאף העריכו את מספר ההרוגים הכולל ב-50,000 או קרוב ל-100,000 אך ההערכה המקובלת אצל היסטוריונים מודרניים שמספר הנרצחים היהודים היה בין 1,400 ל-7,000 ומספר הנרצחים הפולנים היה בין 600 ל-5,000.

## לאחר הטבח
לאחר הטבח באומן נלכדו גונטה וזליזניאק בפקודת הגנרל הרוסי מיכאיל קרצ'טניקוב . גונטה שהיה נתין פולני הוסגר לידי ממשלת פולין, נשפט ונגזר עליו גזר דין מוות. זמן קצר לאחר מכן הוא הוצא להורג וגופתו בותרה. זליזניאק שהיה נתין רוסי נשפט על ידי הרוסים לגלות ועבודות פרך.

בשל המאורע, נקבע התאריך ה' בתמוז בקהילת יהודי אומן ליום צום ונכתבה "קינת אומן" המתארת את הטבח והחורבן. לפי מסורת חסידות ברסלב, רבי נחמן מברסלב ביקש להיקבר באומן בשל אלפי הרוגי הטבח שקבורים בעיר.

## קישורים חיצוניים
* 

## לקריאה נוספת
* שמעון ברנפלד, **ספר הדמעות כרך שלישי מן גירוש ביהם עד גזירת גונטא** עמודים רצא–רצז (טקסט דיגיטלי באתר פרויקט בן-יהודה)
* שמעון דובנוב, "דער צוויטן חורבן פון אוקראינע (1768)" בתוך **היסטארישע שריפטן** כרך א (ה'תרפ"ט) עמודים 27–54 (עותק דיגיטלי)

## הערות שוליים

קטגוריה:פרעות, פוגרומים ועלילות דם בעת החדשה
קטגוריה:1768
קטגוריה:יהדות אוקראינה
Che t'o dico a fa'

"****" (בעברית: "**מה אני אומר לך לעשות**") הוא סינגל שהוקלט על ידי הזמרת האיטלקייה אנג'לינה מנגו. את השיר הוציאו ב-6 באוקטובר 2023 לאור חברות התקליטים לה טרמה ו-BMG כסינגל הראשון מתוך אלבום הבכורה שלה, *[[Poké melodrama]]*. הוא נכתב על ידי המבצעת, אלסנדרו לה קבה, סטפנו טוגניני ואלסנדרו דה קרישנצו, ומושר בחלקיו בנפוליטנית. הוא הגיע בשיאו למקום השני במצעד הפזמונים השבועי של איטליה. איגוד תעשיית ההקלטות האיטלקי התעיד אותו בתואר פלטינה כפולה לאחר שחצה את רף 200,000 העותקים שנמכרו ברחבי המדינה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אנג'לינה מנגו
קטגוריה:שירים באיטלקית
קטגוריה:שירים נפוליטניים
היא לא תדע (שיר של גזוז)

"**היא לא תדע**" הוא שיר שכתב והלחין דני סנדרסון ובוצע לראשונה על ידי להקת גזוז. השיר הופיע באלבום הבכורה של הלהקה הנושא את שמה.

## הרקע לכתיבת השיר
השיר יצא בשנת 1979 בביצוע להקת גזוז. דני סנדרסון, כותב ומלחין השיר, צפה בסרט "דוקטור ז'יוואגו" "והתאהב" בשחקנית ג'ולי כריסטי. לדבריו:

במצעד השנתי של גלי צה"ל הגיע השיר למקום ה-18.

## גרסאות כיסוי
בינואר 2019 הוציא ההרכב המוזיקלי הישראלי האולטראס גרסת כיסוי לשיר, בתוספת קטעי ראפ.

בספטמבר של אותה שנה חידשה את השיר להקת ג'יין בורדו בשיתוף עם יוצר השיר, דני סנדרסון.

## קישורים חיצוניים
* 
* 

## ראו גם
* היא לא תדע (סרט טלוויזיה)

## הערות שוליים

קטגוריה:שירי גזוז
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירי אהבה בעברית
Poké melodrama

***Poké melodrama*** (בעברית: **מלודרמה של פוקה**) הוא אלבום הבכורה של הזמרת האיטלקייה אנג'לינה מנגו. את האלבום הוציאה ב-31 במאי 2024 חברת התקליטים וורנר מיוזיק איטליה. הוא כולל את השיר "La noia", שייצג את  באירוויזיון 2024, ודורג במקום השביעי עם 268 נקודות.

באלבום השתתפו אמנים רבים, כמו מרקו מנגוני וברש, ויצאו ממנו שלושה סינגלים נוספים: "", "Fila indiana" ו-"Melodrama". הוא דורג בראש מצעד האלבומים האיטלקי, הפרויקט המוזיקלי השני ברציפות של מנגו שדורג בין שלושת המקומות הראשונים של המצעד.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומי אנג'לינה מנגו
קטגוריה:אלבומים באיטלקית
קטגוריה:אלבומי חברת וורנר מיוזיק גרופ
פיודור רוטשטיין

**פיודור רוטשטיין** (ברוסית:** Фёдор Ротштейн**  26 בפברואר 1871, קובנו - 30 באוגוסט 1954, מוסקבה) היה מהפכן ודיפלומט סובייטי ממוצא יהודי.  

מנדל תנחום רוטשטיין נולד בשנת 1871 בקובנו (אז בתחומי האימפריה הרוסית, כיום בליטא) למשפחה יהודית. בהיותו תלמיד גימנזיה בפולטבה הוא התקרב לפעילות של נרודניה ווליה. תקופת מסוימת הוא למד באוניברסיטת קייב. בשנת 1891 רוטשטיין עזב את רוסיה ועבר לבריטניה.

החל משנת 1901 רוטשטיין היה חבר במפלגת הפועלים הסוציאל-דמוקרטית הרוסית ותמך בבולשביקים. הוא כתב מאמרים עבור עיתונות שמאל בבריטניה. לאחר הקמת "המפלגה הסוציאליסטית של בריטניה" רוטשטיין היה ראש הלפג השמאלי.

רוטשטיין עזר להתבססות בבריטניה של מהפכנים רוסים כמו מקסים ליטבינוב, איוואן מאיסקי ויאקוב פטרס. בתקופת מלחמת העולם הראשונה רוטשטיין עבד במסודות ממשלתיים בריטים.

לפי ריצ'רד פייפס רוטשטיין היה בין הצינורות העברת כסף עיקריים שעל בסיסם הוקמה המפלגה הקומוניסטית של בריטניה.

בשנת 1920 רוטשטיין הגיע לרוסיה הסובייטית. הוא נקלט לעבודה במשרד החוץ. רוטשטיין היה בין מנסחי הסכם שנחתם עם פרס והיה השגריר הראשון של ברית המועצות במדינה זו. 

בשנת 1923 רוטשטיין חזר לברית המועצות והיה בין העובדים בכירים של משרד החוץ. בשנת 1924 הוא מונה למנהל של "מכון לחקר פוליטיקה וכלכלה עולמית". 

רוטשטיין עבד בפקולטה להיסטוריה באוניברסיטת מוסקבה. הוא היה פרופסור משנת 1928 וראש קתדרה. בשנת 1935 הוענק לרוטשיין תואר דוקטור למדעים.

רוטשיין היה חבר מערכת של המהדורה הראשונה של האנציקלופדיה הסובייטית הגדולה.

בשנת 1939 הוא התקבל כחבר באקדמיה למדעים של ברית המועצות. על פעילותו לרוטשטיין הוענקו מספר עיטורים.

רוטשטיין נפטר במוסקבה שנת 1953 ונטמן בבית העלמין דונסקויה החדש.

לרוטשיין היו 3 ילדים:

אנדרו רוטשטיין התגורר בברית המועצות ובבריטניה, היה חבר מפלגה קומוניסטית וכתב של עיתונות סובייטית.

אאוגן רוטשטיין היה כימאי בריטי.

נטליה רוטשטיין הייתה פילולוג שפעלה בברית המועצות. היא פרסמה מילונים רוסים-אנגלים. 

לזכרו הסניף של אוראל של האקדמיה למדעים הרוסית מעניק פרס החל משנת 2010.

## קישורים חיצוניים
* ביוגרפיה 
* ביוגרפיה 

קטגוריה:דיפלומטים יהודים
קטגוריה:היסטוריונים יהודים
קטגוריה:דיפלומטים רוסים
קטגוריה:היסטוריונים רוסים
קטגוריה:יהודים סובייטים
קטגוריה:שגרירים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:סגל אוניברסיטת מוסקבה
קטגוריה:יהודים חברי האקדמיה למדעים של ברית המועצות
קטגוריה:ילידי 1871
קטגוריה:נפטרים ב-1953
דוד ריאזנוב

**דוד ריאזנוב** (ברוסית:** Давид Борисович Рязанов**; 10 במרץ 1870, אודסה – 21 בינואר 1938, סרטוב) היה מהפכן והיסטוריון סובייטי ממוצא יהודי. הוא שינה שם משפחתו בעקבות פעילות פוליטית.

דוד שמחה גולדנדך נולד בשנת 1870 באודסה (אז בתחומי האימפריה הרוסית, כיום באוקראינה) למשפחה יהודית בת 13 ילדים. הוא למד בגימנזיה אך בשנת הלימודים החמישית סולק עקב ציונים נמוכים ביוונית.

בגיל 17 ריאזנוב התקרב לפעילות של נרודניה ווליה. בשנת 1899 בנסיעה לפריז הכיר את גאורגי פלחנוב. בחזרה לתחומי האימפריה הרוסית נעצר ונשלח ל-4 שנות מעצר.

בינואר 1900 הוא עזב את המדינה עם אשתו. הוא השתתף בוועידות מפלגת הפועלים הסוציאל-דמוקרטית הרוסית בהם התנגד לדעות של ולדימיר לנין. בשנת 1905, בעקבות אירועי מהפכת 1905 חזר לאודסה והיה פעיל במערכת איגודים מקצועיים.

בשנת 1907 ריאזנוב גורש מרוסיה. הוא החל לחקור את ההיסטוריה של המרקסיזם. תקופה מסוימת ריאזנוב היה מזכיר של קרל קאוטסקי. בהיותו בווינה הוא כתב מאמרים עבור עיתון "פרבדה" של לב טרוצקי והם הפכו לחברים קרובים.

לאחר מהפכת פברואר בשנת 1917 ריאזנוב חזר לרוסיה. הוא היה בין המהפכנים שהצטרפו לבולשביקים. הוא התנגד לתוכנית של לנין למאבק מזוין ופיזור האספה המכוננת הרוסית. בשנת 1918 הוא עזב שורות המפלגה בעקבות חתימה על הסכם ברסט ליטובסק.

בשנת 1921 ריאזנוב הקים מכון לחקר המרקסיזם והיה מנהלו עד לשנת 1931. בין הפעולות הראשונות שלו בתפקיד החדש הייתה רכישת סיפריות שכללו עשרות אלפי ספרים ומסמכים הקשורים להיסטוריה של מרקסיזם.

ריאזנוב היה יוזם הקמת פלנטריום במוסקבה שנפתח בשנת 1929.

החל משנת 1920 ריאזנוב תמך באנשים שנעצרו מסיבות פוליטיות לרבות חברו טרוצקי. הוא לא הסתיר את עמדתו השלילית לגבי פעילות של יוסיף סטלין שהיה בהנהגת המפלגה והמדינה.

ריאזנוב התקבל לסגל אוניברסיטת מוסקבה ומונה לפרופסור.

בשנת 1928 הוא התקבל לשורות האקדמיה למדעים של ברית המועצות (שאז פעלה בהרכבה הישן).

בשנת 1930 נערכו חגיגות לציון יובל 60 של ריאזנוב. הודפס אוסף מאמרים שלו והוענק לו עיטור הדגל האדום של העמל.

בשנת 1931 ריאזנוב הואשם בקרבה למנשביקים. בפברואר הוא נעצר, סולק משורות המפלגה ומכל תפקידיו. ב-16 באפריל 1931 הוחלט לגרש אותו לסרטוב. זה היה בין המקרים הראשונים שאישיות שרק לפני זמן קצר פעילותה זכתה לשבחים הואשמה בפעילות נגד השלטון.

בשנת 1934 בעזרת סרגיי קירוב ריאזנוב חזר ללנינגרד והחל בפעילות בתחום היסטוריה. לאחר רצח קירוב הוא הוחזר לסרטוב אך קיבל אישור לעבוד בפקולטה להיסטוריה באוניברסיטה מקומית.

ב-23 ביולי 1937 ריאזנוב נעצר וב-21 בינואר 1938 נשפט והוצא להורג. בהתאם לעדויות הוא לא הודה באשמה. בשנת 1958 שמו טוהר מכל אשמה.

בתקופת ברית המועצות פעילותו הייתה נחשבת לשלילית בעיקר עקב ויכוחים עם לנין. אמנם בהמשך הוא קיבל גם ציונים חיוביים ובשנת 1989 קיבל חנינה מהמפלגה.

אשתו של ריאזנוב נעצרה בשנת 1938 והייתה במעצר עד לשנת 1943. היא טוהרה מכל אשמה בשנת 1958. בשנת 1961 היא סירבה להשתתף בוועידת המפלגה הקומוניסטית כי בין חברי הוועידה היו אשמים בטרור פוליטי בתקופת שלטונו של יוסיף סטלין.

## קישורים חיצוניים

* ביוגרפיה 
* ביוגרפיה 

קטגוריה:היסטוריונים יהודים
קטגוריה:היסטוריונים רוסים
קטגוריה:יהודים סובייטים
קטגוריה:מעוטרי עיטור הדגל האדום של העמל
קטגוריה:סגל אוניברסיטת מוסקבה
קטגוריה:יהודים חברי האקדמיה למדעים של ברית המועצות
קטגוריה:ילידי 1870
קטגוריה:סובייטים שנפטרו ב-1938
חמדה (סרט)

**חמדה** הוא סרט קולנוע ישראלי משנת 2024 בכתיבה ובימוי של שמי זרחין, עם ששון גבאי, אסי לוי ומאור לוי בתפקידים הראשיים. זהו שיתוף פעולה חוזר בין זרחין, גבאי ולוי לאחר "אביבה אהובתי" משנת 2006. העלילה עוקבת אחר זוג נשוי העובר משברים קשים אבל האהבה ביניהם חזקה ומנצחת. 

את שיר הנושא של הסרט, "חמדה" (מילים: שמי זרחין, לחן: גל לב), מבצעת גלי עטרי.

## תקציר העלילה
ששי (ששון גבאי) ואפי (אסי לוי) הם זוג נשוי שגר במושב בגליל. ששי בן 73 ואפי בת 51. אין להם ילדים משותפים. ששי היה נשוי ללבנה (לבנה פינקלשטיין) והם הורים לדרור (רועי אסף) ולרותם (ליטל שוורץ).

ששי ואפי מתמודדים עם מספר בעיות:
* ששי סובל מהפרעה בזקפה לאחר שעבר ניתוח ערמונית קשה. הם מתייעצים עם אורולוג (איציק כהן) שמייעץ לששי טיפול השתלת תותב לפין עם משאבה אך ששי דוחה זאת ואפי מקבלת את דעתו של בעלה.
* הבן האלמן דרור שמכור להימורים, נאלץ לברוח לבריסל יחד עם בנו עומרי (מאור לוי) וששי, אפי ולבנה עושים מאמצים לשלם את חובותיו. ששי עובד בבוקר עם חמיד (שאדי מרעי), על משאית הממחזרת בקבוקים ובערב הוא שומר בספרייה המקומית. אפי עובדת בבוקר בטיפול בהידרותרפיה בשיטת ואטסו ובערב היא מדריכת מוזיקה במתנ"ס ומתכננת כעת את חגיגת חנוכה. בבית הם גם מכינים כיסונים ממולאים למעדניה של עמי (גיא אריאלי).
* דוד דהאן (עדי אלון), חייל פצוע שזכה לצל"ש מגיע לטיפול ואטסו ומזכיר לאפי כי היא פיתתה אותו כשהיה בן 17. אפי נסערת אך ששי מגבה אותה.

עומרי מגיע מבריסל ומפתיע את ששי ואפי. יחסם אליו הוא עם מעלות ומורדות ולבסוף הם מוכנים שיישאר אצלם אך דרור נקלע שוב לחובות הימורים ועומרי מחליט לחזור אליו.

## צוות השחקנים

## קישורים חיצוניים

* 
*קדימון לחמדה, באתר יוטיוב
*מאחורי הקלעים של הסרט חמדה, באתר יוטיוב
* 
* על הסרט ״חמדה״ - אהבה פורחת באקלים מיימי ואפרפר, באתר: ד״ר לאה מזור - על מקרא הוראה וחינוך, 15 ביוני 2024

## הערות שוליים

קטגוריה:סרטי 2024

קטגוריה:סרטים בעברית
קטגוריה:סרטי שמי זרחין
קטגוריה:סרטי דרמה ישראליים
קטגוריה:סרטי יונייטד קינג
קטגוריה:סרטים ישראליים משנת 2024
ראש הסוס מוואלדגירמס

**ראש הסוס מוואלדגירמס** הוא חלק מפסל ברונזה מן התקופה הרומית, שגילו נאמד בכאלפיים שנה. הוא התגלה בשנת 2009 כשהוא טמון באדמה בשדה ליר העיירה ואלדגירמס  במדינת הסן שבגרמניה.

הראש היה קבור בעומק של 11 מטרים מתחת לפני הקרקע. הוא נמצא בתוך מבנה באר שהתמוטט, כשהוא נתון בתוך חבית. הוא התגלה במהלך חפירות ארכאולוגיות שהתנהלו באתר של יישוב רומי קדום. על כן סבורים שהראש היה חלק מפסל של סוס אשר ניצב בפורום של אותו יישוב.

אורך היצירה 59 סנטימטר ומשקלה כ-15 קילוגרם. היא עברה שימור קפדני ונחשבת לאחת התגליות הארכאולוגיות החשובות ביותר בגרמניה. מאז 2018 מוצגת היצירה במוזיאון בטירת זאלבורג  שבמדינת הסן, כשהיא מוצבת מאחורי זכוכית מגן.

במשך שנים ניטשה מחלוקת בין בעל השדה שבו נמצא הראש לבין ממשלת מדינת הסן אודות גובה התגמול המגיע לבעל הקרקע עבור התגלית. לבסוף פסק לו בית משפט סכום של 773 אלף אירו.

## קישורים חיצוניים

## הערות שוליים

קטגוריה:גרמניה: פסלים
קטגוריה:פיסול רומי
קטגוריה:פסלי בעלי חיים
קטגוריה:ממצאים ארכאולוגיים מארד
קטגוריה:גרמניה: ארכאולוגיה
קטגוריה:הסן
קטגוריה:סוסים באמנות
קטגוריה:פסלי ארד
ולדיסלב לבסקי

**ולדיסלב לבסקי** (באוקראינית: **Владислав Лавський**; נולד ב-16 במרץ 2000) הוא אתלט אוקראיני, סגן אלוף אירופה (רומא 2024) בקפיצה לגובה.

## ביוגרפיה
### 2017
#### מדליית ארד באליפות עולם עד גיל 18
באליפות העולם עד גיל 18 שנערכה בניירובי שבקניה ביולי זכה במדליית ארד בקפיצה לגובה בשיא אישי חדש של 2.11 מטר.

### 2023
#### אלוף האוניברסיאדה
באוניברסיאדת צ'נגדו זכה במדליית זהב בקפיצה לגובה בשיא אישי חדש של 2.25 מטר.

### 2024
#### סגן אלוף אירופה
באליפות אירופה שנערכה ברומא שבאיטליה ביוני זכה במדליית כסף בקפיצה לגובה בתוצאה של 2.29 מטר (השווה לשיאו האישי, אותו קבע בחודש מאי), אחרי ג'אנמרקו טאמברי מאיטליה (2.37 מטר) ולפני בן ארצו אולג דורושצ'וק (2.26 מטר).

## שיאים אישיים
### אצטדיון
* קפיצה לגובה: 2.29 מטר (2024)

### אולם
* קפיצה לגובה: 2.15 מטר (2019)

## קישורים חיצוניים

קטגוריה:קופצים לגובה אוקראינים
קטגוריה:אוקראינים שנולדו ב-2000
אולג דורושצ'וק

**אולג יבגנייוביץ' דורושצ'וק** (באוקראינית: **Олег Євгенійович Дорощук**; נולד ב-4 ביולי 2001) הוא אתלט אוקראיני, אלוף העולם באולם (2026) זוכה מדליית ארד באליפות אירופה (רומא 2024) ואלוף אירופה באולם (אפלדורן 2025) בקפיצה לגובה.

## ביוגרפיה
### 2018
#### סגן אלוף אירופה עד גיל 18
באליפות אירופה עד גיל 18 שנערכה בגיור שבהונגריה ביולי זכה במדליית כסף בקפיצה לגובה בתוצאה של 2.13 מטר.

#### מדליית ארד במשחקים האולימפיים לנוער
באולימפיאדת הנוער בואנוס איירס שנערכה באוקטובר זכה במדליית ארד בקפיצה לגובה לאחר שקפץ לגבהים של 2.09 מטר ו-2.14 מטר (4.23 מטר בסיכום).

### 2019
#### סגן אלוף אירופה עד גיל 20
באליפות אירופה עד גיל 20 שנערכה בבורוס שבשוודיה ביולי זכה במדליית כסף בקפיצה לגובה בתוצאה של 2.14 מטר.

### 2021
באליפות אירופה באתלטיקה באולם שנערכה בטורון שבפולין במרץ סיים במקום תשיעי בקפיצה לגובה בתוצאה של 2.16 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום 15 בקפיצה לגובה בתוצאה של 2.25 מטר.

באליפות אירופה שנערכה במינכן שבגרמניה באוגוסט סיים במקום רביעי בקפיצה לגובה בתוצאה של 2.23 מטר.

### 2023
#### סגן אלוף אירופה עד גיל 23
באליפות אירופה עד גיל 23 שנערכה באספו שבפינלנד ביולי זכה במדליית כסף בקפיצה לגובה בתוצאה של 2.19 מטר.

באליפות העולם שנערכה באוגוסט בבודפשט שבהונגריה סיים במקום 13 בקפיצה לגובה בתוצאה של 2.20	מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום רביעי בקפיצה לגובה בתוצאה של 2.24 מטר.

#### מדליית ארד באליפות אירופה
באליפות אירופה שנערכה ברומא שבאיטליה ביוני זכה במדליית ארד בקפיצה לגובה בתוצאה של 2.26 מטר, אחרי ג'אנמרקו טאמברי מאיטליה (2.37 מטר) ובן ארצו ולדיסלב לבסקי (2.29 מטר).

באולימפיאדת פריז שנערכה באוגוסט סיים במקום שישי בקפיצה לגובה בשיא אישי חדש של 2.31 מטר.

### 2025
#### אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית זהב בקפיצה לגובה בשיא אישי חדש של 2.34 מטר, לפני יאן שטפלה מצ'כיה (2.29 מטר) ומתאו סיולי מאיטליה (2.29 מטר).

## שיאים אישיים
### אצטדיון
* קפיצה לגובה: 2.31 מטר (2024)

### אולם
* קפיצה לגובה: 2.34 מטר (2025)

## קישורים חיצוניים

קטגוריה:קופצים לגובה אוקראינים
קטגוריה:אתלטים אוקראינים
קטגוריה:אתלטים באולימפיאדת פריז (2024)
קטגוריה:אלופי אירופה באתלטיקה
קטגוריה:אוקראינים שנולדו ב-2001
אוסקר קנדי

**אוסקר קנדי** (באנגלית: **Oscar Kennedy**; נולד ב-6 במאי 1999) הוא שחקן אנגלי.

## ביוגרפיה
קנדי נולד בנוטינגהאם שבנוטינגהאמשייר, אנגליה. 

אהבתו למשחק גדלה כשלמד במועדון הדרמה של בית הספר שלו בבית הספר היסודי והביאה אותו לאודישן ללמוד בסדנת משחק מה שהוביל לליהוק לתפקידו הראשון על מסך הקולנוע בתור נייג'ל סלייטר הצעיר בסרט הטלוויזיה של ה-BBC One, "המטבח של סלייטר" משנת 2010 .

## קריירה
בשנת 2013 שיחק קנדי לצד דייוויד טננט ואמילי ווטסון במיני סדרת הטלוויזיה של BBC Two "אשתי הפוליטיקאית". בסדרה הוא מגלם את נואה, צעיר עם תסמונת אספרגר ובנם של הדמויות של טננט וווטסון באותה שנה, הוא גילם את הנרי טיודור הצעיר בסדרת הטלוויזיה "מלכה לבנה".

ב-2016 גילם את ויליאם גריי בפרק של העונה השנייה של דרמת הטלוויזיה "זרה", אך הוחלף על ידי דייוויד ברי בעונות מאוחרות יותר בעקבות קפיצת זמן שחייבה שחקן מבוגר.

בשנים 2019–2022 הופיע בסדרת הקומדיה "Ladhood" אשר נכתבה על ידי ליאם ויליאמס שגם שיחק בה והתבססה על חוויותיו בגיל ההתבגרות. קנדי גילם את הגרסה הצעירה יותר של דמותו של ויליאמס בכל שלוש העונות של התוכנית וזכה לביקורות מעורבות על הופעתו. בשנת 2021 קנדי כיכב לצד אנתוני הד, אלכס מקווין וסמנתה בונד בסרט המדע הבדיוני "Skole's Out Forever".

בשנת 2022 לוהק קנדי לתפקיד הראשי של סדרת האימה הקומית "Wreck", שנוצרה על ידי ריאן ג'יי בראון ומתמקדת בדמותו של קנדי ג'יימי, שמתגנב לספינת תענוגות על מנת לברר פרטים נוספים על היעלמות אחותו. העונה השנייה של "Wreck" עלתה לראשונה ב-26 במרץ 2024.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1999
תומא גוגואה

**אנאל-תומא גוגואה** (בצרפתית: **	Anael-Thomas Gogois**; נולד ב-24 ביוני 2000) הוא אתלט צרפתי, זוכה מדליית ארד באליפות אירופה (רומא 2024) בקפיצה משולשת.

## ביוגרפיה
### 2021
#### מדליית ארד באליפות אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקפיצה משולשת בתוצאה של 16.65 מטר.

### 2024
#### מדליית ארד באליפות אירופה
באליפות אירופה שנערכה ברומא שבאיטליה ביוני זכה במדליית ארד בקפיצה משולשת בשיא אישי חדש של 17.38 מטר, אחרי ג'ורדן דיאס מספרד (18.18 מטר) ופדרו פאבלו פיצ'רדו מפורטוגל (18.04 מטר).

## שיאים אישיים
### אצטדיון
* קפיצה משולשת: 17.38 מטר (2024)

### אולם
* קפיצה משולשת: 16.65 מטר (2024)

## קישורים חיצוניים

קטגוריה:קופצי משולשת
קטגוריה:אתלטים צרפתים
קטגוריה:צרפתים שנולדו ב-2000
הואה שואנדה

**הואה שואנדה** (הגייה: **h oʊ ˈ ɑː ʃ ɔː n ˈd eɪ**) **** בווייטנאמית**: Hoa Xuan Nguyen**,  ידוע באופן מקצועי בשם **Hoa Xuande** , הוא שחקן אוסטרלי ממוצא וייטנאמי.

## ראשית חייו
שואנדה נולד בסידני, אוסטרליה, בן להורים מהגרים מווייטנאם. הוא למד באקדמיה לאמנויות הבמה של אוסטרליה המערבית (אנ') (WAAPA) של אוניברסיטת אדית קוון (אנ'). 

## קריירה
בשנת 2012 קיבל את תפקידו הראשון בתפקיד קטן בסרט "Careless Love".

משנת 2016 עד 2017, שואנדה גילם את אלווין בסדרה הקומית *Ronny Chieng: International Student.* 

בשנת 2020 הוא גילם את קוואה בסדרת הטלוויזיה *Hungry Ghosts*.  לאחר מכן הוא גילם את לין בסדרת האקשן מ-2021 "קאובוי ביבופ".

בשנת 2022, לוהק שואנדה לתפקיד ראשי בסדרת הדרמה ההיסטורית "נאמנות כפולה" משנת 2024. המיני-סדרה היא עיבוד לרומן משנת 2015 באותו שם שנכתב על ידי וייט ת'אנג אינגוויאן. הסדרה עלתה לראשונה בערוץ HBO באפריל 2024.

בנובמבר 2024, שואנדה לוהקה לעונה השנייה של "אווטאר: כשף האוויר האחרון" בתפקיד פרופסור זאי, ראש מחלקת האנתרופולוגיה באוניברסיטת בייסינג סה.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת אדית קוון
SuperNatural

***SuperNatural*** (בעברית: "**עַל-טִבעִי**") הוא אלבום אולפן של המפיק המוזיקלי הישראלי עופר ניסים. הוא יצא לאור ב-18 בספטמבר 2020 בהוצאת חברת התקליטים עופר ניסים מיוזיק. בשנת 2017 הוציא ניסים את *[[Love (אלבום של עופר ניסים)|Love]]* לכבוד חג החנוכה, כמו גם ברוח הסילבסטר. אלבום זה יצא ברוח חג ראש השנה שאירע ביום יציאתו.

האלבום כלל שירים חדשים בהם השתתפו מגוון רחב של מוזיקאים, כדוגמת מאיה סימנטוב, מיסטר בלאק, נסרין קדרי, אילן פלד ועדן פינס.

## רקע והצלחה
עופר ניסים עורך בשנה קלנדרית ארבע עד חמש הופעות בסך הכול. בדרך כלל, הן מתוארכות לחג החנוכה והסילבסטר, חג פורים, חודש הגאווה וראש השנה. בשנת 2017 יצא אלבומו *[[Love (אלבום של עופר ניסים)|Love]]* לכבוד השניים הראשונים שצוינו. *SuperNatural* יצא לכבוד האחרון מביניהם, ובשנת 2022 יצא מיני-אלבום לכבוד השני מביניהם. בשנת 2024 יצא אלבום נוסף לכבוד חודש הגאווה – הוא יצא בצל מלחמת חרבות ברזל וכלל שיר למען החטופים במלחמת חרבות ברזל.

בשנת 2020, בצל מגפת הקורונה הודיע ניסים על יציאתו של *SuperNatural* כמו גם על עטיפתו.

## רשימת רצועות

## קישורים חיצוניים

## הערות שוליים

קטגוריה:אלבומי 2020
קטגוריה:אלבומי עופר ניסים
קטגוריה:אלבומים באנגלית
קטגוריה:אלבומים בערבית
קטגוריה:אלבומים בהוצאה עצמית
ג'ורדן דיאס

**ג'ורדן אלחנדרו דיאס פורטון** (בספרדית: **Jordan Alejandro Díaz Fortún**; נולד ב-23 בפברואר 2001) הוא אתלט ספרדי-קובני, אלוף אולימפי (פריז 2024), אלוף אירופה (רומא 2024) ומדורג שלישי בכל הזמנים (18.18 מטר) בקפיצה משולשת.

## ביוגרפיה
דיאס נולד בהוואנה שבקובה.

### 2017
#### אלוף עולם עד גיל 18
באליפות העולם עד גיל 18 שנערכה בניירובי שבקניה ביולי זכה במדליית זהב בקפיצה משולשת בשיא אישי חדש של 17.30 מטר.

### 2018
#### אלוף עולם עד גיל 20
באליפות העולם עד גיל 20 שנערכה בטמפרה שבפינלנד ביולי זכה במדליית זהב בקפיצה משולשת בשיא אליפות חדש של 17.15 מטר.

#### סגן אלוף משחקי אמריקה המרכזית והקריביים
במשחקי אמריקה המרכזית והקריביים שנערכו בברנקייה שבקולומביה באוגוסט זכה במדליית כסף בקפיצה משולשת בתוצאה של 17.29 מטר.

#### אלוף אמריקה הצפונית, אמריקה המרכזית והקריביים
באליפות אמריקה הצפונית, אמריקה המרכזית והקריביים שנערכה בטורונטו שבקנדה באוגוסט זכה במדליית זהב בקפיצה משולשת בתוצאה של 16.83 מטר.

#### אלוף המשחקים האולימפיים לנוער
באולימפיאדת הנוער בואנוס איירס שנערכה באוקטובר זכה במדליית זהב בקפיצה משולשת עם קפיצות למרחקים של 17.14 מטר ו-17.04 מטר (34.18 מטר בסיכום).

### 2019
#### סגן אלוף המשחקים הפאן-אמריקאיים
במשחקים הפאן-אמריקאיים שנערכו בלימה שבפרו באוגוסט זכה במדליית כסף בקפיצה משולשת בתוצאה של 17.38 מטר.

באליפות העולם שנערכה בדוחה שבקטר בספטמבר סיים במקום שמיני בקפיצה משולשת בתוצאה של 17.06 מטר.

### מעבר לייצוג ספרד
ב-28 ביוני 2021 ערק דיאס מהמשלחת הקובנית שנשלחה לתחרות הכנה לאולימפיאדת טוקיו בקאסטיון דה לה פלאנה שבספרד, וכתוצאה מכך החמיץ את המשחקים האולימפיים. הוא החל להתאמן תחת איוואן פדרוסו בגוודלחרה שבספרד.

בשנת 2022 קיבל אזרחות ספרדית, וזמן קצר לאחר מכן שבר את שיא ספרד בקפיצה משולשת.

### 2024
התאחדות האתלטיקה הבין-לאומית הודיעה כי דיאס רשאי לייצג את ספרד בתחרויות בינלאומיות החל מ-7 ביוני 2024, בדיוק בזמן לאליפות אירופה. באליפות שנערכה ברומא שבאיטליה הוא זכה במדליית זהב בשיא אליפות חדש ושיא ספרד חדש של 18.18 מטר, התוצאה השלישית בטיבה בכל הזמנים, לפני פדרו פאבלו פיצ'רדו מפורטוגל (18.04 מטר) ותומא גוגואה מצרפת (17.38 מטר).
#### אלוף אולימפי
באולימפיאדת פריז זכה במדליית זהב בקפיצה משולשת בתוצאה של 17.86 מטר, לפני האלוף האולימפי היוצא פדרו פאבלו פיצ'רדו מפורטוגל (17.84 מטר) ואנדי דיאס מאיטליה (17.64 מטר). שלושתם אתלטים קובנים שערקו למדינות אחרות.

## שיאים אישיים
### אצטדיון
* קפיצה משולשת: 18.18 מטר (2024), **שיא ספרד**, התוצאה השלישית בטיבה בכל הזמנים

### אולם
* קפיצה משולשת: 17.59 מטר (2023), **שיא ספרד**

## קישורים חיצוניים

## הערות שוליים

קטגוריה:קופצי משולשת
קטגוריה:אתלטים ספרדים
קטגוריה:אתלטים קובנים
קטגוריה:אלופי אירופה באתלטיקה
קטגוריה:אתלטים באולימפיאדת פריז (2024)
קטגוריה:אלופים אולימפיים: קפיצה משולשת
קטגוריה:אלופים אולימפיים מספרד
קטגוריה:נושאי דגל ספרד באולימפיאדה
קטגוריה:ספרדים שנולדו ב-2001
קטגוריה:מהגרים מקובה
Love (אלבום של עופר ניסים)

***Love*** (בעברית: **אַהֲבָה**) הוא אלבום אולפן של המפיק המוזיקלי הישראלי עופר ניסים. הוא יצא לאור ב-12 בדצמבר 2017 בהוצאת חברת התקליטים עופר ניסים מיוזיק. לאחר שבע שנים בהן לא הוציא אלבום, הוציא ניסים אלבום כפול עם עשרים-וארבע רצועות – הוא הופץ על גבי שני תקליטורים בסך הכול.

האלבום נחשב לאבן דרך בקריירה המוזיקלית של ניסים, היות שהוא כלל שירים חדשים בהם השתתפו מגוון רחב של מוזיקאים, כדוגמת רבקה זהר, JHUD, זאק אדם, מאיה סימנטוב, איוונה לולה, בילי ריי מרטין, דברה קוקס, מיטל דה רזון, ריטה, מדונה, אילן פלד, לארה פביאן ואניה בוקשטיין.

## רקע והצלחה
בשנת 2016 חזרו עופר ניסים ודנה אינטרנשיונל לשתף פעולה בשיר "We Can Make It" שזכה להצלחה בין-לאומית ודורג במקום הארבעה-עשר במצעד שירי הדאנס קלאב – זהו אחד מהשירים הישראליים הבודדים בהיסטוריה שדורגו בעשרים העליונים. הוא שהה במצעד במשך עשרה שבועות בסך הכול. "IIn'est Pas Comme Hier" ("לא כמו אתמול") הוא שיר שנכתב והוקלט על ידי רבקה זהר, המאופיין בהפקה אלקטרונית. בין היתר, הושק הלהיט "רוקדת" אותו הקליטה אניה בוקשטיין.

באלבום נכלל "Everybody Needs a Man" שהוקלט על ידי הזמרת-יוצרת מאיה סימנטוב והפך לאחד משירי הלהט"ב הפופולריים ביותר בישראל והוא מבוצע במצעדי הגאווה המתקיימים במדינה מדי שנה. חידוש לשירה של דיאנה רוס "Ain't No Mountain" הוקלט גם הוא על ידי הביצ'ז (מירי פסקל, הראל סקעת, סימנטוב וקרן מור).

## ביקורת
*Love* זכה לביקורות חיוביות מטעם מבקרי המוזיקה. במעריב נכתב . גם ב-*[[ynet]]* פורסמה כתבה בה עסקו בשירי האלבום כאחת מתחנות הדרך בקריירה של ניסים.

## רשימת רצועות

## קישורים חיצוניים

## הערות שוליים

קטגוריה:אלבומי 2017
קטגוריה:אלבומי עופר ניסים
קטגוריה:אלבומים באנגלית
קטגוריה:אלבומים בעברית
קטגוריה:אלבומים בהוצאה עצמית
נדיה באטוקלטי

**נדיה באטוקלטי** (באיטלקית: **Nadia Battocletti**; נולדה ב-12 באפריל 2000) היא אתלטית איטלקייה, אלופת אירופה (רומא 2024) בריצת 5000 מטר ובריצת 10000 מטר, סגנית האלופה האולימפית (פריז 2024)  וסגנית אלופת העולם (טוקיו 2025) בריצת 10000.

## ביוגרפיה
### 2021
באולימפיאדת טוקיו היא סיימה במקום שביעי בריצת 5000 מטר בשיא אישי חדש של 14:46:29 דקות.

### 2022
באליפות אירופה שנערכה במינכן, גרמניה באוגוסט 2022 היא סיימה במקום שביעי בריצת 5000 מטר בתוצאה של 15:10.90 דקות.

### 2023
באליפות אירופה באולם שנעככה באיסטנבול, טורקיה במרץ 2023 היא סיימה במקום רביעי בריצת 3000 מטר בתחאה של 8:44.96 דקות.

באליפות העולם שנערכה בבודפשט הונגריה באוגוסט אותה שנה היא סיימה במקום 26 בריצת 5000 מטר בתוצאה של 15:27.86 דקות

### 2024
#### אלופת אירופה
באליפות אירופה שנערכה ברומא, איטליה ביוני 2024 היא זכתה בשתי מדליות זהב, בריצת 5000 מטר בשיא אליפות ובשיא לאומי חדש של 14:35.29 דקות, לפני קרולינה ביירקלי-גרובדל מנורווגיה (14:38.62 דקות) ומרתה גרסיה מספרד (14:44.04 דקות) ובריצת 10000 מטר בשיא לאומי חדש של 30:51.32 דקות, לפני דיאן ואן אס מהולנד (30:57.24 דקות) ומייגן קית' מהממלכה המאוחדת (31:04.77 דקות)

באולימפיאדת פריז זכתה במדליית כסף בריצת 10000 מטר בשיא לאומי של 30:43.35 דקות, אחרי ביאטריס צ'בט מקניה (30:43.25 דקות) ולפני סיפאן חסן מהולנד (30:44.12 דקות). בריצת 5000 מטר סיימה רביעית בשיא לאומי של 14:31.64 דקות.

## קישורים חיצוניים

קטגוריה:אתלטיות איטלקיות
קטגוריה:אלופות אירופה באתלטיקה
קטגוריה:אתלטיות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:משתתפים איטלקים באולימפיאדת טוקיו (2020)
קטגוריה:משתתפים איטלקים באולימפיאדת פריז (2024)
קטגוריה:זוכות מדליית כסף אולימפית: אתלטיקה
קטגוריה:מדליסטים אולימפיים איטלקים
קטגוריה:ילידות 2000
קטגוריה:איטלקים שנולדו ב-2000
ויקטוריה הדסון

**ויקטוריה הדסון** (בגרמנית ובאנגלית: **Victoria Hudson**; נולדה ב-28 במאי 1996) היא אתלטית אוסטרית, אלופת אירופה (רומא 2024) בהטלת כידון.

## ביוגרפיה
הדסון נולדה באוסטריה לאב אנגלי ולאם אוסטרית.

### 2019
באליפות העולם שנערכה בדוחה שבקטר בספטמבר-אוקטובר סיימה במקום 31 בהטלת כידון בתוצאה של 52.51 מטר.

### 2021
באולימפיאדת טוקיו שנערכה באוגוסט סיימה במקום 21 בהטלת כידון בתוצאה של 58.60 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום 23 בהטלת כידון בתוצאה של 54.05 מטר.

באליפות אירופה שנערכה במינכן שבגרמניה באוגוסט סיימה במקום עשירי בהטלת כידון בתוצאה של 56.07 מטר.

### 2023
#### מדליית ארד במשחקים האירופיים
במשחקים האירופיים שנערכו בקרקוב שבפולין ביוני זכתה במדליית ארד בהטלת כידון בתוצאה של 60.27 מטר.

באליפות העולם שנערכה בבודפשט שבהונגריה באוגוסט סיימה במקום חמישי בהטלת כידון בתוצאה של 62.92 מטר.

### 2024
#### אלופת אירופה
באליפות אירופה שנערכה ברומא שבאיטליה ביוני זכתה במדליית זהב בהטלת כידון בשיא אוסטריה חדש של 64.62 מטר, לפני אדריאנה וילאגוש מסרביה (64.42 מטר) ומארי-תרזה אובסט מנורווגיה (63.50 מטר).

באולימפיאדת פריז סיימה במקום 20 בהטלת כידון בתוצאה של 64.62 מטר.

### 2025
באליפות העולם שנערכה בטוקיו שביפן בספטמבר סיימה במקום עשירי בתוצאה של 59.52 מטר.

## שיאים אישיים
* הטלת כידון: 67.76 מטר (2025), **שיא אוסטריה**

## קישורים חיצוניים
* 

## הערות שוליים

קטגוריה:מטילות כידון
קטגוריה:אתלטיות אוסטריות
קטגוריה:אלופות אירופה באתלטיקה
קטגוריה:אתלטיות באולימפיאדת טוקיו (2020)
קטגוריה:מטילות כידון באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:אוסטריות שנולדו ב-1996
מארי-תרזה אובסט

**מארי-תרזה אובסט** (בגרמנית ובנורווגית: **Marie-Therese Obst**; נולדה ב-7 בינואר 1996) היא אתלטית נורווגית-גרמנייה, זוכת מדליית ארד באליפות אירופה (רומא 2024) בהטלת כידון.

## ביוגרפיה
אובסט נולדה בברלין שבגרמניה, ובגיל תשע עברה עם משפחתה לאוסלו שבנורווגיה.

### 2024
#### מדליית ארד באליפות אירופה
באליפות אירופה שנערכה ברומא שבאיטליה ביוני זכתה במדליית ארד בהטלת כידון בשיא אישי חדש של 63.50 מטר, אחרי ויקטוריה הדסון מאוסטריה (64.62 מטר) ואדריאנה וילאגוש מסרביה (64.42 מטר).

## שיאים אישיים
* הטלת כידון: 63.50 מטר (2024)

## קישורים חיצוניים

## הערות שוליים

קטגוריה:מטילות כידון
קטגוריה:מטילות כידון גרמניות
קטגוריה:אתלטיות נורווגיות
קטגוריה:אתלטיות גרמניות
קטגוריה:גרמניות שנולדו ב-1996
קטגוריה:נורווגיות שנולדו ב-1996
שרה פאנטיני

**שרה פאנטיני** (באיטלקית: **Sara Fantini**; נולדה ב-16 בספטמבר 1997) היא אתלטית איטלקייה, אלופת אירופה (רומא 2024) ביידוי פטיש.

## ביוגרפיה
פאנטיני נולדה בפידנצה שבאיטליה.

### 2019
#### מדליית ארד באליפות אירופה עד גיל 23
באליפות אירופה עד גיל 23 שנערכה ביבלה שבשוודיה ביולי זכתה במדליית ארד ביידוי פטיש בתוצאה של 68.35 מטר.

באליפות העולם שנערכה בדוחה שבקטר בספטמבר סיימה במקום 26 ביידוי פטיש בתוצאה של 66.58 מטר.

### 2021
באולימפיאדת טוקיו שנערכה באוגוסט סיימה במקום 12 ביידוי פטיש בתוצאה של 69.10 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום רביעי ביידוי פטיש בתוצאה של 73.18 מטר.

#### מדליית ארד באליפות אירופה
באליפות אירופה שנערכה במינכן שבגרמניה באוגוסט זכתה במדליית ארד ביידוי פטיש בתוצאה של 71.58 מטר, אחרי ביאנקה גהלבר מרומניה (72.72 מטר) ואווה רוז'נסקה מפולין (72.12 מטר).

### 2023
באליפות העולם שנערכה בבודפשט שבהונגריה באוגוסט סיימה במקום שישי ביידוי פטיש בתוצאה של 73.85 מטר.

### 2024
#### אלופת אירופה
באליפות אירופה שנערכה ברומא שבאיטליה ביוני זכתה במדליית זהב ביידוי פטיש בתוצאה של 74.18 מטר, לפני אניטה ולודרצ'יק מפולין (72.92 מטר) ורוז לוגה מצרפת (72.68 מטר).

באולימפיאדת פריז שנערכה באוגוסט סיימה במקום 12 ביידוי פטיש בתוצאה של 69.58 מטר.

### 2025
באליפות העולם שנערכה בטוקיו שביפן בספטמבר סיימה במקום שביעי ביידוי פטיש בתוצאה של 73.06 מטר.

## שיאים אישיים
* יידוי פטיש: 75.77 מטר (2022), **שיא איטליה**

## קישורים חיצוניים

קטגוריה:אתלטיות איטלקיות
קטגוריה:מיידות פטיש
קטגוריה:אלופות אירופה באתלטיקה
קטגוריה:מיידות פטיש באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:משתתפים איטלקים באולימפיאדת טוקיו (2020)
קטגוריה:משתתפים איטלקים באולימפיאדת פריז (2024)
קטגוריה:איטלקיות שנולדו ב-1997
רוז לוגה

**רוז לוגה** (בצרפתית: **Rose Loga**; נולדה ב-27 ביולי 2002) היא אתלטית צרפתייה, זוכת מדליית ארד באליפות אירופה (רומא 2024) ביידוי פטיש.

## ביוגרפיה
### 2021
#### סגנית אלופת אירופה עד גיל 20
באליפות אירופה עד גיל 20 שנערכה בטאלין שבאסטוניה ביולי זכתה במדליית כסף ביידוי פטיש בתוצאה של 67.70 מטר.

#### סגנית אלופת עולם עד גיל 20
באליפות העולם עד גיל 20 שנערכה בניירובי שבקניה באוגוסט זכתה במדליית כסף ביידוי פטיש בתוצאה של 67.11 מטר.

### 2022
באליפות אירופה שנערכה במינכן שבגרמניה באוגוסט סיימה במקום 20 ביידוי פטיש בתוצאה של 66.27 מטר.

### 2023
באליפות העולם שנערכה בבודפשט שבהונגריה באוגוסט סיימה במקום 24 ביידוי פטיש בתוצאה של 67.95 מטר.

### 2024
#### מדליית ארד באליפות אירופה
באליפות אירופה שנערכה ברומא שבאיטליה ביוני זכתה במדליית ארד ביידוי פטיש בשיא אישי חדש של 72.68 מטר, אחרי שרה פאנטיני מאיטליה (74.18 מטר) ואניטה ולודרצ'יק מפולין (72.92 מטר).

## שיאים אישיים
* יידוי פטיש: 72.68 מטר (2024)

## קישורים חיצוניים

קטגוריה:אתלטיות צרפתיות
קטגוריה:מיידות פטיש
קטגוריה:ילידות 2002
קטגוריה:צרפתים שנולדו ב-2002
אווה רוז'נסקה

**אווה רוז'נסקה** (בפולנית: **Ewa Różańska**; נולדה ב-22 בדצמבר 2000) היא אתלטית פולנייה, סגנית אלופת אירופה (מינכן 2022) ביידוי פטיש.

## ביוגרפיה
### 2022
#### סגנית אלופת אירופה
באליפות אירופה שנערכה במינכן שבגרמניה באוגוסט זכתה במדליית כסף ביידוי פטיש בשיא אישי חדש של 72.12 מטר, אחרי ביאנקה גהלבר מרומניה (72.72 מטר) ולפני שרה פאנטיני מאיטליה (71.58 מטר).

## שיאים אישיים
* יידוי פטיש: 72.12 מטר (2022)

## קישורים חיצוניים

קטגוריה:אתלטיות פולניות
קטגוריה:מיידות פטיש
קטגוריה:ילידות 2000
קטגוריה:פולנים שנולדו ב-2000
רכפתיים

**רִכְפָּתִיִּים** (שם מדעי: Resedaceae) - משפחה של צמחים בעלי פרחים דו-פסיגיים, רובם עשבוניים, בסדרת הצלפאים. משפחה זו כוללת 107 מינים ידועים ב-8 עד 12 סוגים. מהם גדלים בישראל 4 סוגים ו-16 מינים.

## סוגים
11 סוגים מוכרים רשמים:
***'  - מין אחד, לפעמים ממוקם במשפחה משלו 
* (''Caylusea'')  - 3 מינים
***'  - 10 מינים
* (*Ochradenus*)  - 4 מינים
***'  - 2 מינים
* (''Oligomeris'')  - 3 מינים
***'  - מין אחד
* (*Reseda*)  - כ-55 מינים
***'  - מין אחד
***'  - 7 מינים
***  – מין אחד

## תיאור מורפולוגי
[שמאל|ממוזער|250px| פריחת [רכפה לבנה (*Reseda alba*)]]
משפחה זו כוללת עשבים חד-שנתיים, דו-שנתיים, או רב-שנתיים, לעיתים שיחים קטנים.

העלים מסורגים, פשוטים. הטרפים מחולקים לאונות, או שהם שסועים. הלוואיים זעירים.

הפרחים על פי רוב דו-מיניים, לעיתים חד-מיניים מאופיינים בסימטריה דו-צידית. עלי הגביע מפורדים, מספרם 4–6. 4–6 עלי-כותרת בלתי שווים. לרוב קיים הבדל בין עלי-הכותרת העליונים לתחתונים. הם לבנים, או צהבהבים, חופשיים, לעיתים מאוחים, ערוכים לסירוגין בין עלי-הגביע. מספר האבקנים מעטים או מרובים (3 עד 40). השחלה עילית, נישאת על עוקץ קצר. עלי שחלה מאוחים. עמוד העלי בודד, בעל צלקת יחידה.

הפרי מטיפוס הלקט (לעיתים רחוקות ענבה) ובו מגורה אחת עם זרעים רבים או הלקט עם 6 מגורות. צבע הזרעים לרוב בגווני חום-שחור דמוי כליה.

## טקסונומיה
לפילוסוף הטבע הרומי גאיוס פליניוס סקונדוס או פליניוס הזקן, שחי במאה הראשונה, מיוחס שהשתמש בשם *Reseda* בפעם הראשונה בכתב. אבל הוא בטח השתמש בו לצמח אחר, כי את ההשפעה הרפואית של ריפוי נפיחויות ודלקות שהוא תיאר, לא ניתן היה ליישם מהסוג *Reseda* (רכפה) שנבחר על ידי חוקר מאוחר יותר. הבוטנאי הבריטי  הגדיר את משפחת ה-Resedaceae בשנת 1821, על בסיס הסוג *Reseda* כפי שתואר על ידי קארולוס ליניאוס.

מחקרים מולקולריים אחרונים מצביעים על כך ש-*Oligomeris*, *Randonia* ו-*Ochradenus* צמחו כולם מתוך הסוג *Reseda*. זה ירמז שיש להכיר רק בשלושה סוגים, אף על פי שעדיין לא בוצעו שינויים במיון.

המשפחה כוללת צמחים חד-שנתיים, צמחים דו-שנתיים וצמחים רב-שנתיים והיא מופצת באזורים ממוזגים עד סובטרופיים של אירופה, מערב אסיה, המזרח התיכון, מזרח אסיה, אמריקה הצפונית, מסו-אמריקה, הקריביים ודרום אפריקה.

משפחת הרכפתיים הוצבה תחת מערכת המיון של קרונקויסט בסדרה .  ממקמת אותה בסדרה צלפאים. ב היא הורחבה כך שתכלול את הסוגים *[[Borthwickia]]* (לשעבר המשפחה Borthwickiaceae), *[[Neothorelia]]*, *[[Stixis]]* ו-*[[Tirania]]* (לשעבר המשפחה Stixidaceae) ו-*Forchhammeria* (לשעבר במשפחת הצלפיים).

## מינים הגדלים בישראל
שמאל|ממוזער|250px|רכפת הצבעים (''Reseda luteola'')
שמאל|ממוזער|250px|ששן מאפיר (''Caylusea hexagyna'')
* רכפה
** רכפה לבנה (*Reseda alba*)
** רכפה גדולה (*Reseda alopecuros*)
** רכפה דקת-שיבולת (*Reseda stenostachya*)
** רכפה כרסנית (*Reseda globulosa*)
** רכפה מגובששת (*Reseda muricata*)
** רכפה מזרחית (*Reseda orientalis*)
** רכפה ערבית (*Reseda arabica*)
** רכפה צהובה (*Reseda lutea*)
** רכפה קטנת-פרחים (*Reseda decursiva*)
** רכפת בואסיה (*Reseda boissieri*)
** רכפת הצבעים (*Reseda luteola*)
** רכפת ים-המלח (*Reseda urnigera*)
* בת-רכפה
** בת-רכפה מרצענית (*Oligomeris linifolia*)
* רכפתן
** רכפתן מדברי (*Ochradenus baccatus*)
* ששן
** ששן מאפיר (*Caylusea hexagyna*)

## לקריאה נוספת
* 

## קישורים חיצוניים

## הערות שוליים

*
קטגוריה:צמחים שתוארו ב-1821
קטגוריה:טקסונים שתוארו בידי סמואל פרידריך גריי
קטגוריה:משפחות צמחים
Happy Pink Purim

***Happy Pink Purim*** (בעברית: **פורים ורוד שמח**) הוא מיני-אלבום של המפיק המוזיקלי הישראלי עופר ניסים. המיני-אלבום יצא לאור ב-17 במרץ 2022 בהוצאת חברת התקליטים עופר ניסים מיוזיק. הוא יצא ברוח חג פורים וכלל שש רצועות בסך הכול, ביניהן חידוש לשיר "שושנת יעקב" אותו הקליטה הזמרת רבקה זהר.

בנוסף לכך, משתתפים במיני-אלבום מיטל דה רזון, מאיה סימנטוב, אילן פלד, לינט ותאיר חיים.

## רקע
בשנת 2022 לכבוד חג פורים הודיע עופר ניסים על יציאת מיני-אלבום בשם *Happy Pink Purim*. במסגרתו, השתתפו אמנים שונים ביניהם שותפתו הוותיקה מאיה סימנטוב שהקליטה את השיר "Zero Fucks". הקומיקאי אילן פלד הקליט שני שירים: "Viado Presidente" ו-"Falan Filan" בו השתתפה גם הזמרת לינט. בין היתר, הקליטה הזמרת רבקה זהר את השיר "שושנת יעקב", בעוד שהזמרת תאיר חיים הקליטה את "Laila". הקונספט של המיני-אלבום הוא הצבע הוורוד, כמו גם חג פורים.

השיר "Like This Like That" שהוקלט בידי מיטל דה רזון הפך ללהיט. בשנת 2023 במסגרת "מצעד הלהיטים של עופר ניסים" דורג במקום השישי.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2022
קטגוריה:אלבומי עופר ניסים
קטגוריה:מיני-אלבומים באנגלית
קטגוריה:אלבומים בהוצאה עצמית
איילה ספיץ

**איילה ספיץ** (באנגלית: **Ayla Spitz**; נולדה בשנת 2001) היא שחיינית ישראלית–אמריקאית, אלופת ישראל, אלופת אירופה (בלגרד 2024) ושותפה לשיא הישראלי במשחה שליחות 4x200 מטר וחברת נבחרת ישראל באולימפיאדת פריז (2024).

## ביוגרפיה
ספיץ נולדה בבוסטון, מסצ'וסטס ובגיל 11 עברה לדרום קרולינה והחלה להתאמן בשחייה. למדה באוניברסיטת ברקלי ועלתה לישראל במאי 2023. היא חברה בקבוצת השחייה של מכבי חיפה.

### 2023
#### אלופת ישראל
באליפות ישראל שנערכה בווינגייט ביוני 2023 היא זכתה ב-4 מדליות אישיות, 1 זהב, 2 כסף ו-1 ארד. מדליית זהב במשחה ל-100 מטר חופשי בתוצאה של 56.28 שניות, לפני שאין גולנד מהפועל מועצה אזורית משגב (56.34 שניות) והדר קרפ מהפועל בית שמש (57.51 שניות). מדליות כסף במשחה ל-400 מטר חופשי בתוצאה של 4:12.78 דקות, אחרי דריה גולובטי  שקבעה שיא ישראלי חדש של 4:11.40 דקות ולפני בקי פוזדנר (4:19.50 דקות), שתיהן מהפועל בת ים ובמשחה ל-50 מטר גב בתוצאה של 29.16 שניות, אחרי אנסטסיה גורבנקו ממכבי קריית ביאליק (28.17 שניות) ולפני חברת לאגודה אביב ברזלי (29.29 שניות). מדליית ארד במשחה ל-200 מטר חופשי בתוצאה של 1:59.03 דקות, אחרי דריה גולובטי (1:58.24 דקות) ואנסטסיה גורבנקו (1:58.82 דקות).

באליפות העולם שנערכה בפוקואוקה יפן ביולי אותה שנה היא סיימה במקום עשירי במשחה שליחות 4x200 מטר ביחד עם אנסטסיה גורבנקו, דריה גולובטי ולאה פולונסקי בשיא ישראלי חדש של 7:59.02 דקות ובכך קבעה הרביעייה הישראלית את הקריטריון האולימפי.

### 2024
בתחרות הטריילז שנערכה בווינגייט בתחילת יוני 2024 היא סיימה שנייה במשחה ל-200 מטר חופשי בשיא אישי חדש של 1:58.99 דקות, אחרי דריה גולבטי שהשוותה את השיא הישראלי בתוצאה של 1:57.87 דקות ובכך נבחרה לייצג את ישראל במשחה שליחות 4x200 מטר חופשי במשחקים האולימפיים בפריז, בהם סיימה הנבחרת במקום ה-11.

## שיאים אישיים
### בריכה אולימפי
* 100 מטר חופשי: 56.28 שניות (2023)
* 200 מטר חופשי: 1:58.99 דקות (2024)
* 400 מטר חופשי: 4:12.78 דקות (2023)
* 50 מטר גב: 29.16 שניות (2023)
* 100 מטר גב: 1:03.67 דקות (2024)
* 200 מטר גב: 2:11.08 דקות (2024)

## קישורים חיצוניים

* איילה ריילי ספיץ, באתר loglig

קטגוריה:שחייניות חופשי ישראליות
קטגוריה:שחייניות ישראליות באולימפיאדת פריז (2024)
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:עולות בשנות ה-2020
קטגוריה:עולים בשנות ה-2020
קטגוריה:ישראליות שנולדו ב-2001
קטגוריה:ישראלים שנולדו ב-2001
סקוט לי

**סקוט לי** (באנגלית: **Scott Ly** נולד; 2 באפריל 1978) הוא שחקן קולנוע אמריקאי.

## ביוגרפיה
לי נולד ביוסטון טקסס בשנת 1978. הוא ממוצא וייטנאמי. משפחתו של לי היו נמלטה בסירה מווייטנאם מיד לאחר נפילת סייגון באפריל 1975. סקוט, הצעיר מבין ארבעה ילדים, הוא הראשון שנולד באמריקה. הוא גדל בעמק סן גבריאל, דרום קליפורניה.

## קריירה
הופעתו הראשונה של לי על המסך הייתה בשנת 2008 בסרט הקולנוע "עכברי המנהרות". בשנת 2011 שיחק בתפקיד חוזר בסדרת הטלוויזיה "Legend of Souls" בעונתה היחידה. שנה לחאר מכן שיחק בסדרת הטלוויזיה מחשבות פליליות.

בשנת 2013 שיחק בסרט "דם של גאולה" בו כיכב דולף לונדגרן. לאחר מכן שיחק בתפקידי אורח בין היתר בסדרות בונז וממלכת החיות.

בשנת 2023 שיחק בתפקיד ראשי בסרט "טיול מודרך לאהבה" לצד רייצ'ל לי קוק מה שהפך לתפקיד הפריצה של לי. לצורך התפקיד השיל מגופו כ-22 קילוגרמים  שנה לאחר מכן שיחק בתפקיד משנה מיני סדרת הטלוויזיה נאמנות כפולה.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא וייטנאמי
קטגוריה:אמריקאים שנולדו ב-1978
אהמטג'אן קפלאן

**אהמטג'אן קפלאן** (בטורקית: **Ahmetcan Kaplan**; נולד ב-16 בינואר 2003 בטרבזונספור שבטורקיה) הוא כדורגלן טורקי המשחק בעמדת הבלם בקבוצת ניימיכן, בהשאלה מאייאקס ובנבחרת טורקיה.

## קריירת מועדונים
קפלאן גדל במחלקת הנוער של טרבזונספור. ב-27 בספטמבר 2021 ערך את הופעת הבכורה שלו בקבוצה הבוגרת של המועדון, בתיקו 1-1 נגד אלניהספור במסגרת המחזור השביעי בליגת העל הטורקית לעונת . בסך הכל ערך 13 הופעות ליגה במדי המועדון.

ב-19 באוגוסט 2022 חתם קפלאן על חוזה לחמש עונות באייאקס מליגת העל ההולנדית. ב-25 בפברואר 2024 ערך את הופעת הבכורה שלו בקבוצה הראשונה של המועדון, בהפסד 2-0 לא.ז. אלקמאר במסגרת המחזור ה-23 בליגה לעונת 2023/2024.

## קריירה בינלאומית
קפלאן נכלל בסגל נבחרת טורקיה לטורניר יורו 2024, על-אף שלא ערך הופעות במדי הנבחרת עד למועד הזימון.

## תארים
;טרבזונספור
* ליגת העל הטורקית (1): 2021/2022
* הסופר קאפ הטורקי (1): 2022

## קישורים חיצוניים

## הערות שוליים

קטגוריה:כדורגלנים טורקים
קטגוריה:בלמי כדורגל טורקים
קטגוריה:כדורגלני טרבזונספור
קטגוריה:כדורגלני אייאקס
קטגוריה:כדורגלני ניימכן
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:טורקים שנולדו ב-2003
מאטיי יוראסק

**מאטיי יוראסק** (בצ'כית: **Matěj Jurásek**; נולד ב-30 באוגוסט 2003 בצ'כיה) הוא כדורגלן צ'כי המשחק בעמדת קשר הכנף בקבוצת נוריץ' סיטי.

## קריירת מועדונים
יוראסק גדל במחלקות הנוער של קרבינה וסלביה פראג. בשנת 2020 החל לשחק בקבוצה הבוגרת של סלביה פראג במסגרת ליגת העל הצ'כית, ובהמשך הושאל לקרבינה מליגת העל הצ'כית ולוולאשים מליגת המשנה הצ'כית.

## קריירה בין-לאומית
יוראסק היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנת 2023, וערך שתי הופעות בטורניר.

ב-26 במרץ 2024 ערך יוראסק את הופעת הבכורה שלו בנבחרת צ'כיה, בניצחון 1–2 על נבחרת ארמניה במשחק ידידות. ב-7 ביוני הבקיע את שער הבכורה שלו בנבחרת, בניצחון 1–7 על נבחרת מלטה במשחק ידידות.

נכלל בסגל נבחרת צ'כיה לטורניר יורו 2024.

## תארים
;סלביה פראג
* הגביע הצ'כי (1): 2022/2023

## קישורים חיצוניים

## הערות שוליים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סלביה פראג
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-2003
קטגוריה:כדורגלני נוריץ' סיטי
ויטזסלאב יארוש

**ויטזסלאב יארוש** (בצ'כית: **Vítězslav Jaroš**; נולד ב-23 ביולי 2001 בפריברם שבצ'כיה) הוא כדורגלן צ'כי המשחק בעמדת השוער באייאקס בהשאלה מליברפול, ובנבחרת צ'כיה.

## קריירת מועדונים
יארוש גדל במחלקות הנוער של פריברם וסלביה פראג, ובשנת 2017 עבר למחלקת הנוער של ליברפול.

ב-23 בפברואר 2021 הושאל יארוש לסנט פטריקס אתלטיק מליגת העל האירית למשך עונת . הוא ערך 34 הופעות ליגה במהלך העונה. בהמשך הושאל לנוטס קאונטי מהנשיונל ליג, במדיה ערך 15 הופעות ליגה, ולסטוקפורט קאונטי מהפוטבול ליג השנייה, במדיה ערך 11 הופעות ליגה.

ב-9 בינואר 2024 הושאל יארוש לשטורם גראץ מהבונדסליגה האוסטרית עד לתום עונת . הוא ערך 14 הופעות ליגה במדי המועדון, וזכה עמו באליפות אוסטריה ובגביע האוסטרי.

בתחילת עונת 2024/2025 הוא חזר לליברפול, שם ערך את הופעת הבכורה שלו בפרמייר ליג, ואף זכה עמה באליפות. בסוף העונה הושאל לאייאקס.

## קריירה בין-לאומית
יארוש היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנת 2023, וערך שלוש הופעות בטורניר.

נכלל בסגל נבחרת צ'כיה לטורניר יורו 2024, על-אף שלא ערך הופעות במדי הנבחרת עד למועד הזימון.

ב-7 ביוני 2024 ערך את הופעת הבכורה שלו בנבחרת צ'כיה, בניצחון 1–7 על נבחרת מלטה במשחק ידידות.

## תארים
;שטורם גראץ
* אליפות אוסטריה (1): 2023/2024
* הגביע האוסטרי (1): 2023/2024
**ליברפול**

* אליפות אנגליה (1): 2024/2025

## קישורים חיצוניים

## הערות שוליים

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני ליברפול
קטגוריה:כדורגלני נוטס קאונטי
קטגוריה:כדורגלני סטוקפורט קאונטי
קטגוריה:כדורגלני שטורם גראץ
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-2001
שייד

**שייד** (באנגלית: **Shaed**; מסוגנן כ-**SHAED**; לשעבר **The Walking Sticks**) היא שלישיית אינדי פופ אמריקאית המורכבת מהסולנית צ'לסי לי והרב-נגנים מקס וספנסר ארנסט.

## היסטוריה
הלהקה הוקמה ב-2011.

ב-2012, הלהקה הוציאה את המיני-אלבום הראשון שלה, *World So Bright*.

ב-2013, הלהקה הוציאה את המיני-אלבום השני שלה, *Send the Night*.

ב-2014, הלהקה הוציאה את המיני-אלבום השלישי שלה, *Pop Dreams*.

ב-1 בינואר 2016, הלהקה הוציאה את המיני-אלבום הרביעי שלה, *Just Wanna See*.

ב-18 במאי 2018, הלהקה הוציאה את הסינגל "Trampoline". הסינגל הגיע בשיאו למקום ה-13 בבילבורד הוט 100. כמו כן, השיר זכה במספר תוארי הקלטה, בין היתר תואר הקלטה מסוג פלטינה משולשת מ-RIAA ותואר הקלטה מסוג יהלום מ-SNEP. גרסת רמיקס לשיר, בשיתוף פעולה עם זאין מאליק, יצאה ב-26 בספטמבר 2019. הגרסה הגיעה בשיאה למקום ה-94 ברולינג סטון טופ 100 ולמקום התשיעי במצעד המוזיקה הרשמי של ניו זילנד.

ב-21 בספטמבר 2018, הלהקה הוציאה את המיני-אלבום החמישי שלה, *Melt*. המיני-אלבום הגיע בשיאו למקום ה-123 בבילבורד 200 ולמקום ה-163 במצעד האלבומים של SNEP.

ב-14 במאי 2021, הלהקה הוציאה את אלבום האולפן הראשון שלה, *High Dive*.

ב-7 ביוני 2024, הלהקה הוציאה את אלבום האולפן השני שלה, *Spinning Out*.

## קישורים חיצוניים

* 

קטגוריה:להקות שהוקמו בשנת 2011
קטגוריה:להקות אמריקאיות
קטגוריה:להקת אחאים
מיקלה די גרגוריו

**מיקלה די גרגוריו** (באיטלקית: **Michele Di Gregorio;** נולד ב-27 ביולי 1997) הוא כדורגלן איטלקי המשחק בעמדת השוער ביובנטוס מהסרייה א'.

## קריירת מועדונים
### אינטר מילאנו
די גרגוריו נולד במילאנו, איטליה, וגדל במחלקת הנוער של אינטר מילאנו.

#### השאלה לרנאטה
ב-12 ביולי 2017, עבר די גרגוריו בהשאלה לרנאטה מהסרייה ג'. ב-30 ביולי 2017 הוא ערך את הופעת הבכורה שלו ברנאטה בניצחון 3–1 על סירקוזה, במסגרת הסיבוב הראשון של הקופה איטליה.  ב-3 בספטמבר, ערך די גרגוריו את הופעת הבכורה שלו בסרייה ג' עבור רנאטה, ואף שמר על רשת נקייה בניצחון 3–0 על פדובה. ואת עונת ההשאלה שלו ברנאטה הוא סיים עם 38 הופעות בכל המסגרות, בהן ספג 36 שערים, והצליח לשמור 14 פעמים על רשת נקייה.

#### השאלה לנוברה
ב-4 ביולי 2018, פורסם שדי גרגוריו הושאל לאבילנו מהסרייה ב'. עם זאת, הוא לא שיחק אף משחק עבור אבלינו וחזר לאינטר מילאנו. וב-24 באוגוסט 2018 הוא הושאל לנוברה מהסרייה ג'. ב-30 בספטמבר הוא ערך את הופעת הבכורה שלו בסרייה ג' עבור נוברה, בתיקו 1–1 מול קבוצת המילואים של יובנטוס. ואת עונת ההשאלה שלו בנוברה סיים די גרגוריו עם 32 הופעות בכל המסגרות, בהן ספג 28 שערים, כאשר הצליח לשמור על רשת נקייה 12 פעמים.

#### השאלה לפורדנונה
ב-10 ביולי 2019, די גרגוריו הושאל לעונה נוספת, הפעם לפורדנונה מהסרייה ב'. ב-13 בספטמבר ערך די גרגוריו את הופעת הבכורה שלו בקבוצה ובסרייה ב', בניצחון 1–0 על ספציה. די גרגוריו סיים את עונת ההשאלה שלו בפורדנונה עם 35 הופעות בכל המסגרות, בהן ספג 41 שערים, והצליח לשמור 11 פעמים על רשת נקייה.

### מונצה
ב-27 באוגוסט 2020, נשלח די גרגוריו בהשאלה לעונה נוספת, למועדון מונצה שעלה לסרייה ב' בסיום עונת 2019/2020. ב-29 בספטמבר 2020 ערך די גרגוריו את הופעת הבכורה שלו במונצה, בניצחון 3–0 על טריאסטה בגביע האיטלקי. ב-1 בדצמבר 2020 ערך די גרגוריו את הופעת הבכורה שלו בליגה עבור מונצה. בניצחון 2–0 על ונציה. ואת עונת ההשאלה שלו הוא סיים עם 31 הופעות בכל המסגרות, בהן ספג 24 שערים, והצליח לשמור 16 פעמים על רשת נקייה. ב-29 ביוני 2021, הושאל די גרגוריו למונצה לעונה נוספת אם עם התחייבות מצידה לרכישה בסיום העונה. סעיף חובת הרכישה של די גרגוריו הופעל ב-29 במאי 2022, לאחר שסייע לה להעפיל לסרייה א' לראשונה בתולדותיה. ב-13 באוגוסט 2022, ערך די גרגוריו את הופעת הבכורה שלו בליגה האיטלקית הבכירה, במשחק שהסתיים בהפסד 1–2 לטורינו במסגרת המחזור הראשון של עונת 2022/2023.  ב-18 בספטמבר 2022 הצליח די גרגוריו לשמור על רשת נקייה בפעם הראשונה בסרייה א', בניצחון הראשון של מונצה בסרייה א' 1–0 על יובנטוס. ואת עונת הבכורה שלו הוא סיים עם 37 הופעות בהן ספג 49 שערים ושמר 10 פעמים על רשת נקייה. ב-7 ביולי 2023 לאחר סיום העונה בה סיימה מונצה במקום ה-11 והבטיחה עונה נוספת בליגה האיטלקית הבכירה. זכה די גרגוריו להארכת חוזה במועדון עד יוני 2027. בעונת 2023/2024 המשיך די גרגוריו להתבלט בשער של מונצה, הוא שמר על רשת נקיה 12 פעמים ונבחר לשוער העונה בליגה האיטלקית.

### יובנטוס
ב-5 ביולי 2024, הושאל די גרגוריו ליובנטוס בחוזה לעונה אחת עם סעיף חובת רכישה בסיום העונה.

## תארים
### אישיים
* שוער העונה בסרייה א': 2023/2024
## קישורים חיצוניים

## הערות שוליים

קטגוריה:כדורגלנים איטלקים
קטגוריה:שוערי כדורגל איטלקים
קטגוריה:מילאנו: כדורגלנים
קטגוריה:כדורגלני מונצה
קטגוריה:כדורגלני נובארה
קטגוריה:כדורגלני אבלינו
קטגוריה:כדורגלני פורדנונה
קטגוריה:כדורגלני אינטר מילאנו
קטגוריה:כדורגלני יובנטוס
קטגוריה:איטלקים שנולדו ב-1997
וולודימיר בראז'קו

**וולודימיר וולודימירוביץ' בראז'קו** (באוקראינית: **Володимир Володимирович Бражко**; נולד ב-23 בינואר 2002 בזפוריז'יה שבאוקראינה) הוא כדורגלן אוקראיני המשחק בעמדת הקשר האחורי בקבוצת דינמו קייב מליגת העל האוקראינית ובנבחרת אוקראינה.

## קריירת מועדונים
בראז'קו גדל במחלקות הנוער של מטאלורג זפוריז'יה ודינמו קייב.

ב-18 ביולי 2022 הושאל בראז'קו למשך עונת  לזוריה לוהנסק מליגת העל האוקראינית. הוא ערך 29 הופעות ליגה במהלך תקופת ההשאלה, בהן הבקיע שבעה שערים.

לקראת עונת  חזר בראז'קו לדינמו קייב.

## קריירה בינלאומית
ב-21 במרץ 2024 ערך בראז'קו את הופעת הבכורה שלו בנבחרת אוקראינה, בניצחון 2-1 על נבחרת בוסניה והרצגובינה במסגרת מוקדמות יורו 2024.

נכלל בסגל הנבחרת לטורניר יורו 2024.
## תארים
* הסופר קאפ האוקראיני:  2020
* אליפות אירופה בכדורגל עד גיל 21: מקום שלישי ב2023
* אליפות אוקראינה:  2024/2025

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:זפוריז'יה: כדורגלנים
קטגוריה:כדורגלני דינמו קייב
קטגוריה:כדורגלני זוריה לוהנסק
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:אוקראינים שנולדו ב-2002